

V roku 2019 vyhlásilo WHO/EUROPE 14. ročník European Immunization Week ( ďalej len EIW 2019 / Európskeho imunizačného týždňa. Slogan „Predchádzať- Chrániť- Očkovať“ vyjadruje posolstvo každoročnej kampane.

Kampaň EIW 2019 bude prebiehať v dňoch **od 24. do 30. apríla 2019.**

**Heslo EIW 2019:  *„Hold podporovateľom očkovania“***

Heslom kampane EIW 2019 je vyjadrená pocta všetkým, ktorí už pochopili, že žijeme v dobe, kedy je možné jednoduchým a dostupným spôsobom predchádzať závažným infekčným ochoreniam, a to očkovaním. Pocta patrí aj tým, ktorí sa svojou prácou snažia podporiť očkovanie a ukázať cestu iným, ktorí sa starajú o svoje zdravie a svojím zodpovedným prístupom chránia seba a svoje okolie pred vznikom a šírením závažných infekčných ochorení.

 **Poďakovanie patrí:**

***tvorcom politík*,** ktorí zabezpečujú, aby mal každý prístup k informáciám o očkovacích látkach, a ktorí vytvárajú zdravotné, vzdelávacie a sociálne systémy potrebné na zabezpečenie spravodlivého prístupu k očkovacím látkam,

***vedcom,*** ktorí vyvíjajú bezpečné a účinné očkovacie látky,

***zdravotníckym pracovníkom*,** ktorí sú pre svojich pacientov dôveryhodným zdrojom informácií o očkovacích látkach a ktorí včas a správne aplikujú očkovacie látky pacientom,

***rodičom,*** ktorí podporujú očkovanie svojich detí a zabezpečujú pre ne potrebné (povinné a odporúčané) očkovanie,

***všetkým,*** ktorí vyhľadávajú a zdieľajú informácie o vakcínach založené na dôkazoch, lebo zdieľaním faktov o vakcínach môže každý pomôcť zvýšiť povedomie o očkovaní, ktoré je nástrojom na záchranu života.

V súvislosti s realizáciou EIW 2019 môžete navštíviť Poradňu očkovania na Regionálnom úrade verejného zdravotníctva v Dolnom Kubíne, Nemocničná 12, príp. nás kontaktujte na t.č. 0908460521, mail: dk.epd@uvzsr.dk.